CELEX: 62009CN0303
Language: el
Date: 2009-07-30 00:00:00
Title: Υπόθεση C-303/09: Προσφυγή της 30ής Ιουλίου 2009 — Επιτροπή των Ευρωπαϊκών Κοινοτήτων κατά Ιταλικής Δημοκρατίας

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/11
            
         Προσφυγή της 30ής Ιουλίου 2009 — Επιτροπή των Ευρωπαϊκών Κοινοτήτων κατά Ιταλικής Δημοκρατίας
   (Υπόθεση C-303/09)
   2009/C 256/20
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: L. Flynn και E. Righini)
   
      Καθής: Ιταλική Δημοκρατία
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Ιταλική Δημοκρατία, παραλείποντας να λάβει εμπροθέσμως όλα τα αναγκαία μέτρα για να καταργηθεί το καθεστώς ενισχύσεων που κρίθηκε παράνομο και ασύμβατο προς την κοινή αγορά με την απόφαση 2005/315/ΕΚ της Επιτροπής, της 20ής Οκτωβρίου 2004, σχετικά με την παράταση ισχύος του νόμου ο οποίος είναι γνωστός ως «νόμος Tremonti-bis» και ο οποίος παρέχει συνδρομή στους δήμους που επλήγησαν από θεομηνίες το 2002 [κοινοποιηθείσα στις 22 Οκτωβρίου 2004 υπό τον αριθμό Ε(2004) 3893, ΕΕ L 100 της 20ής Απριλίου 2005, σ. 46], και για να ανακτηθούν από τους δικαιούχους οι ενισχύσεις που χορηγήθηκαν δυνάμει του καθεστώτος αυτού, παρέβη τις υποχρεώσεις που υπέχει από τα άρθρα 2, 5 και 6 της αποφάσεως αυτής και από τη Συνθήκη ΕΚ·
            
         
               —
            
            
               να καταδικάσει την Ιταλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Η προθεσμία εντός της οποίας η Ιταλία όφειλε να καταργήσει το εν λόγω καθεστώς και να ανακτήσει τις παρανόμως χορηγηθείσες ενισχύσεις έληξε δύο μήνες μετά την κοινοποίηση της αποφάσεως. Έπειτα από περισσότερα από τέσσερα έτη, οι ιταλικές αρχές οφείλουν ακόμη να ανακτήσουν περισσότερο από το 25 % των χορηγηθεισών ενισχύσεων για τις οποίες εκδόθηκε διαταγή πληρωμής και οφείλουν ακόμη να γνωστοποιήσουν στην Επιτροπή το ποσό των ενισχύσεων που χορηγήθηκαν σε αποδέκτες που δεν είχαν δικαίωμα, κατ’ αρχήν, να επωφεληθούν του καθεστώτος αυτού.